Il-Gvern tal-Montenegro kkonferma li kien hemm splużjoni fl-Ambaxxata tal-Istati Uniti fil-kapitali Podgorica. Ir-rapporti, intant, qalu li aggressur, eks suldat Serb, tefa’ bombafil-kumpless tal-ambaxxata, qabel qatel lilu nnifsu. L-indikazzjonijiet huma li din kienet hand-grenade u ma kenux irrappurtati aktar vittmi. L-Ambaxxata Amerikana, qabel, kienet ħarġet allert fejn wissiet biex iċ-ċittadini jibqgħu ’il bogħod mill-kumpless. L-isplużjoni seħħet fis-sigħat bikrin tal-Ħamis. Uffiċjali mid-Dipartiment tal-Istat Amerikan qalu lin-New York Times li l-iskop wara l-attakk ma kienx magħruf. Il-Montenegro kien ħareġ bħala Stat sovran wara referendum għall-indipendenza li kien sar fl-2006 u li ġabet fit-tmiem l-eks-Unjoni tas-Serbja u Montenegro.